Hierdie gemeente is nie as gevolg van afgodediens of kompromie met die wêreld verkwalik nie, maar weens hulle lewelose vormgodsdiens. n Dooie kerk is vir die Here nét so verwerplik as n valse of n wêreldgelykvormige kerk. Dan sal die doelstellings wat tydens die begin van hierdie bedeling in die vooruitsig gestel is, afgehandel wees en al in die beloftes oor die openbaring van die koninkryk van God op aarde op alle lewensterreine in vervulling gaan. n Sterk wederkomsverwagting is dus n belangrike aspek van n ware Christen se geloof. Die Here Jesus het egter duidelike waarskuwings aan sy dissipels gerig dat hulle nie die eer van mense moet soek nie, want die evangelie van verlossing is van so n aard dat dit verwerp word deur die wêreld, asook deur ongeredde kerklidmate wat net n gedaante van godsaligheid het. n Ware dissipel van Jesus moet bereid wees om vervolging te verduur en deur die wêreld verwerp te word (Luk.